Priloga D: Vzorec pogodbe o sofinanciranju

*Vzorec pogodbe je del razpisne dokumentacije, ki je ni potrebno prilagati vlogi na javni razpis, vendar se morajo prijavitelji z njeno vsebino seznaniti. Vzorec pogodbe je informativnega značaja.* *Ministrstvo za javno upravo si pridružuje pravico do sprememb in dopolnitev pogodbe.*

**Republika Slovenija, Ministrstvo za javno upravo,** Tržaška 21, 1000 Ljubljana, ki ga zastopa ministrica Sanja Ajanović Hovnik

ID številka: SI 91838983

Matična številka: 2482762000

Enotni zakladniški račun (EZR): 01100-6300109972 pri UJP

(v nadaljnjem besedilu: **ministrstvo**)

In

|  |  |
| --- | --- |
| **NAZIV,** naslov - , ki ga zastopa \_\_\_\_\_\_\_\_\_\_ | |
|  | |
| Matična številka iz PRS: |  |
| Davčna številka: |  |
| Transakcijski račun: |  |

(v nadaljnjem besedilu: **upravičenec**)

skleneta:

**POGODBO št. .........**

**o sofinanciranju vloge upravičenca »\_\_\_\_\_\_\_\_«**

1. **UVODNE DOLOČBE**
2. člen

(ugotovitvene določbe)

Pogodbeni stranki uvodoma ugotavljata, da:

* se pogodba sklepa na podlagi izvedenega Javnega razpisa za sofinanciranje razvoja podpornega okolja za nevladne organizacije 2023-2027 (Uradni list RS, št. ….),
* je ministrstvo s Sklepom predstojnika ministrstva št. .... z dne .... 2023(v nadaljnjem besedilu: sklep o izboru) potrdilo vlogo upravičenca z naslovom: » » ( v nadaljnjem besedilu: program).

1. **KONZORCIJ**
2. člen

(izvajanje programa s partnerji)

1. Upravičenec izvaja program v konzorciju skupaj z naslednjim/-i partnerj/-ji: Upravičenec izvaja program sam, brez partnerjev.

|  |  |
| --- | --- |
| **NAZIV,** naslov - , ki ga zastopa \_\_\_\_\_\_\_\_\_\_ (v nadaljnjem besedilu: **partner 1**); | |
|  | |
| Matična številka iz PRS: |  |
| Davčna številka: |  |
| Transakcijski račun: |  |

|  |  |
| --- | --- |
| **NAZIV,** naslov - , ki ga zastopa \_\_\_\_\_\_\_\_\_\_ (v nadaljnjem besedilu: **partner 2**); | |
|  | |
| Matična številka iz PRS: |
| Davčna številka: |
| Transakcijski račun: |

1. Upravičenec se obvezuje, da bo partnerje seznanil z zanje relevantnimi obveznostmi, ki izhajajo iz te pogodbe, jim posredoval vsa navodila, spremembe oziroma dopolnitve navodil in skrbel za koordinacijo med partnerji pri izvajanju programa, katerega sofinanciranje je predmet te pogodbe.
2. Konzorcijski sporazum, ki ga podpišejo vsi partnerji, predstavlja prilogo in sestavni del te pogodbe (Priloga 2: Konzorcijski sporazum). Upravičenec je dolžan v konzorcijskem sporazumu k izpolnjevanju obveznosti iz te pogodbe smiselno zavezati tudi partnerje.
3. **PREDMET POGODBE**
4. člen

(predmet pogodbe)

1. Predmet te pogodbe je opredelitev medsebojnih odnosov ter pravic in obveznosti med ministrstvom in upravičencem pri izvajanju in sofinanciranju programa.
2. Sredstva sofinanciranja se dodeljujejo na podlagi in pod pogoji, ki so navedeni v sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti.
3. Upravičenec sprejema sredstva sofinanciranja upravičenih stroškov programa, ki so nepovratna, namenska sredstva sofinanciranja in prevzema obveznost izvedbe programa z vsemi obveznosti, ki jih je sprejel s to pogodbo.
4. V nadaljnjem besedilu se uporablja pojem pogodba za vse obveznosti, ki izhajajo iz sklepa o izboru in morebitnih prilog oziroma aneksov k tej pogodbi.
5. **PODATKI O PROGRAMU IN UPRAVIČENI STROŠKI**
6. člen

(vsebina programa)

1. Vsebina programa, cilji, kazalniki in namen so opredeljeni vvlogi upravičenca oziroma v Prilogi 1: Kazalniki učinka in rezultata (v nadaljnjem besedilu: Priloga 1), ki je sestavni del te pogodbe.
2. S to pogodbo se upravičenec zaveže, da bo izvedel prijavljeni program v celoti.
3. člen

(upravičeni stroški programa)

Upravičeni stroški programa iz te pogodbe so:

* stroški zaposlenih na programu- stroški plač in povračil stroškov v zvezi z delom,
* posredni (operativni) stroški v višini do 40% vrednosti vseh upravičenih stroškov zaposlenih na programu.

1. **VREDNOST POGODBE**
2. člen

(vrednost pogodbe in vir sofinanciranja)

1. Skupna načrtovana vrednost pogodbe znaša ……... EUR.
2. Ministrstvo bo sredstva zagotovilo iz Proračuna RS za leta 2023, 2024, 2025, 2026, 2027 in 2028 v okviru proračunske postavke PP 180151 – Sklad za nevladne organizacije.
3. Ministrstvo si pridržuje pravico, da glede na razpoložljiva proračunska sredstva v posameznem letu, predlaga prilagoditev dinamike izplačil ali spremembo višine sofinanciranja.
4. Prevzem obveznosti za dodeljena sredstva za leta 2023, 2024, 2025, 2026, 2027 in 2028 se uredi pod odložnim pogojem, in sicer prevzem obveznosti v tem delu stopi v veljavo, ko bodo izpolnjeni formalni pogoji glede na veljavni Zakon o izvrševanju proračuna RS.
5. **ROK ZA IZVEDBO**
6. člen

(začetek in konec izvedbe programa)

1. Začetek izvajanja programa je 1. 10. 2023.
2. Zaključek programa je 31. 12. 2027.
3. V tem obdobju morajo biti doseženi vsi kazalniki učinka in rezultata iz Priloge 1, ki je sestavni del te pogodbe.
4. Obdobje upravičenosti stroškov je od 1. 10. 2023 do 31. 12. 2027. Obdobje upravičenosti lahko ministrstvo podaljša zaradi posebej utemeljenih, objektivnih razlogov.
5. člen

(druga faza programa)

1. Upravičenec bo do 31. 8. 2025 ministrstvu posredoval nov predlog izvedbenega načrta, ki bo glede na dotedanje izvajanje programa zajemal nove oziroma nadgrajene pričakovane učinke in rezultate programa za obdobje od 1. 10. 2025 do 31. 12. 2027.
2. V primeru, da upravičenec ne ravna v skladu s prejšnjim odstavkom tega člena, ministrstvo v petih delovnih dneh pozove upravičenca, da v nadaljnjih petih delovnih dneh izpolni obveznost po prejšnjem odstavku.
3. Ministrstvo pisno potrdi nov predlog izvedbenega načrta, če pri pregledu novega predloga ugotovi, da so predlagani pričakovani učinki in rezultati programa za obdobje od 1. 10. 2025 do 31. 12. 2027 skladni z namenom, pričakovanimi rezultati in učinki javnega razpisa.
4. Če ministrstvo pri pregledu novega predloga izvedbenega načrta ugotovi pomanjkljivosti, pozove upravičenca k dopolnitvi. Upravičenec je dolžan nov predlog izvedbenega načrta dopolniti ali spremeniti ter ga ministrstvu posredovati v roku, določenem v pozivu za dopolnitev.
5. Če upravičenec ne ravna v skladu s tem členom, lahko ministrstvo odstopi od pogodbe. V tem primeru upravičenec izgubi pravico do nadaljnjega financiranja programa.
6. **IZPLAČILA SREDSTEV**
7. člen

(izplačila sredstev)

1. Osnova za izplačilo sredstev so usklajeni in s strani ministrstva potrjeni zahtevki za izplačilo (v nadaljnjem besedilu: ZZI) z vsemi zahtevanimi dokazili. Vsebino zahtevka za izplačilo in dokazila predpisujejo navodila ministrstva. V primeru dodatnega preverjanja upravičenosti stroškov dela zaposlenih, mora upravičenec zagotavljati še druga dokazila, iz katerih je razvidna upravičenost stroška in njegov nastanek.
2. Ministrstvo bo v primeru ugotovljenih neupravičenih stroškov ali v primeru, da upravičenec ne predloži ustreznih dokazil o upravičenosti stroškov, zahtevek za izplačilo v celoti zavrnilo. Upravičenec je dolžan ministrstvu posredovati nov zahtevek za izplačilo z obrazložitvijo sprememb in sklicem na predhodni/izhodiščni zahtevek za izplačilo.
3. V primerih nepravilnosti ali nenamenske porabe sredstev, ko so ugotovljeni neupravičeni stroški po že izvršenem izplačilu sredstev iz proračuna, je upravičenec dolžan, na podlagi lastne ugotovitve ali na poziv ministrstva, vrniti neupravičeno izplačana sredstva v proračun takoj oziroma najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS. Podrobnejši postopek vračila neupravičeno prejetih sredstev je določen v navodilih ministrstva.
4. Ministrstvo bo upravičencu sredstva nakazalo na transakcijski račun št. SI56 ..., odprt pri ....
5. Izplačila iz proračuna v tekočem letu je mogoče izvesti na podlagi popolnega in pravilnega zahtevka za izplačilo, v roku, določenem v veljavnem Zakonu o izvrševanju proračunov Republike Slovenije.
6. Upravičenci so pri izvajanju programa upravičeni do izplačila predplačil v skupni višini do 30 % upravičenih vseh javnih izdatkov po tej pogodbi.
7. Predplačila bo ministrstvo izplačevalo na osnovi izstavljenih zahtevkov za predplačila (v nadaljnjem besedilu: ZZPP). Podrobnejši postopek izstavitve zahtevkov za predplačilo je določen v navodilih upravičencem.
8. **OBVEZNOSTI MINISTRSTVA**
9. člen

(obveznosti ministrstva)

Ministrstvo se zavezuje, da bo:

1. skrbelo za pravilno, zakonito, gospodarno in učinkovito izvajanje te pogodbe;
2. upravičencu izplačalo ZZPP in ZZI v skladu z določili 9. člena te pogodbe;
3. zavrnilo izplačilo ZZI, če bo ugotovljeno, da je bila dokumentacija upravičenca, ki je bila podlaga za odobritev in plačilo sredstev, netočna, zavajajoča, lažna oziroma ponarejena;
4. spremljalo in nadziralo izvajanje programa ter namensko porabo sredstev. Ministrstvo lahko za spremljanje, nadzor in evalvacijo programa ter porabo proračunskih sredstev izbere zunanje izvajalce ali pooblasti druge organe ali institucije;
5. zagotavljalo vpogled v dokumentacijo programa nadzornim organom ministrstva ter drugim nadzornim organom Republike Slovenije;
6. zagotavljalo javnost dela, obveščalo ter komuniciralo z domačo javnostjo o izvajanju programa;
7. upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.
8. **OBVEZNOSTI UPRAVIČENCA**
9. člen

(obveznosti upravičenca)

1. Upravičenec se zavezuje, da bo izpolnjeval naslednje obveznosti:
2. izvajal program, ki je predmet sofinanciranja po tej pogodbi, pravilno, zakonito, gospodarno in učinkovito;
3. odgovarjal za izvedbo programa ter upravičeno porabo sredstev;
4. izvajal aktivnosti strokovno, vestno in kakovostno, s skrbnostjo dobrega gospodarja in k takšni izvedbi zavezal tudi partnerje;
5. najkasneje do podpisa te pogodbe ministrstvu posredoval podpisan konzorcijski sporazum s partnerjem/-ji;
6. izpolnil vse obveznosti v rokih, ki jih določi ministrstvo;
7. zagotovil, da bo zaposleni/m osebi/am izplačana plača skladno s pogodbo o zaposlitvi na njen/njihov transakcijski račun oziroma v skladu s pravilnikom, ki ureja davčni postopek in izplačeval tudi druge prejemke skladno z veljavnimi predpisi s področja delovnopravne in davčne zakonodaje ter zanjo/e plačeval vse obvezne prispevke iz plače (prispevki delojemalca), akontacijo dohodnine in obvezne prispevke na plačo;
8. v skladu z navodili ministrstva posredoval poročila o izvajanju programa;
9. zagotovil, da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
10. spremljal izvajanje programa, odstopanja in napovedi ter o tem poročal ministrstvu;
11. na zahtevo ministrstva pripravil izredna poročila s predpisano vsebino in rokom izdelave;
12. za zagotovitev revizijske sledi hranil dokumentacijo v zvezi z izvedbo projekta še deset (10) let po poteku izvedbe projekta;
13. v roku osem (8) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov ter druge spremembe, ki bi kakor koli spremenile status upravičenca oziroma vplivale na to pogodbo.
14. V primeru neizpolnjevanja pogodbenih obveznosti iz prejšnjega odstavka tega člena gre za bistvene kršitve pogodbe. V tem primeru ministrstvo določi upravičencu rok za izpolnitev oziroma odpravo nepravilnosti. V kolikor upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku trideset (30) dni od pisnega poziva ministrstva, skupaj z zakonskimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
15. člen

(spremembe programa)

1. Če upravičenec ugotovi, da izvajanje /programa ne poteka v skladu s potrjeno vlogo, mora o tem čim prej oziroma najkasneje v osmih (8) dneh z dopisom obvestiti ministrstvo.
2. Na podlagi upravičenčeve obrazložitve v dopisu, ministrstvo odloči, ali bo spremembo programa odobrilo. V primeru sprememb, ki vplivajo na pogodbena določila, vendar je program še vedno možno uspešno izvesti, se k pogodbi lahko sklene aneks. V primeru, da gre za manjše spremembe, ki ne vplivajo na pogodbena določila in izvedbo programa, ministrstvo lahko izda soglasje.
3. člen

(odstop upravičenca od pogodbe)

1. Upravičenec je v primeru predčasnega odstopa od te pogodbe iz utemeljenih razlogov, ki jih je ministrstvo potrdilo, dolžan v roku 14 dni od odstopa podati končno poročilo o programu. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Če delna izvedba programa za ministrstvo ni smiselna (nedoseganje ciljev in kazalnikov), lahko ministrstvo odstopi od te pogodbe in zahteva vračilo sorazmernega dela prejetih sredstev po tej pogodbi, upravičenec pa je dolžan vrniti sredstva v roku trideset (30) dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
2. V primeru predčasnega odstopa upravičenca od te pogodbe brez utemeljenih razlogov lahko ministrstvo zahteva vračilo že prejetih sredstev, upravičenec pa je dolžan vrniti vsa prejeta sredstva ali sorazmerni del prejetih sredstev v roku trideset (30)  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
3. **NADZOR NAD PORABO SREDSTEV**
4. člen

(izvajanje preverjanja)

1. Pogodbeni stranki soglašata, da imajo ministrstvo in pristojni organi Republike Slovenije ali od njih pooblaščeni izvajalci pravico tehničnega, administrativnega in finančnega spremljanja in preverjanja izvedbe projekta ter nadzora nad porabo dodeljenih sredstev.
2. Nadzorni organi iz prvega odstavka tega člena lahko izvajajo spremljanje preko pisnih poročil upravičenca in preverjanj na kraju samem pri upravičencu, praviloma na podlagi predhodnega obvestila, lahko pa se opravi tudi nenajavljeno preverjanje na kraju samem.
3. V primerih preverjanj na kraju samem bo upravičenec omogočil vpogled v delovno okolje oseb, ki bodo zaposlene na projektu, v računalniške programe, listine in postopke v zvezi z izvajanjem projekta ter rezultate projekta. Upravičenec se obvezuje, da bo sodeloval pri izvedbi teh preverjanj ter se nanje ustrezno pripravil.
4. Upravičenec se zavezuje, da bo navedenim nadzornim organom takoj, oziroma v primeru pisnega poziva, najkasneje v roku osmih (8) dni po prejemu poziva predložil vse dokumente, ki so kakor koli povezani z izvedbo predmeta pogodbe.
5. V kolikor upravičenec ne omogoči izvedbe preverjanja na kraju samem, ministrstvo določi ustrezne ukrepe kot odziv na neizpolnjevanje pogodbenih obveznosti. V kolikor upravičenec naloženih ukrepov ne upošteva, lahko ministrstvo odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
6. Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.
7. **DODATNA DOLOČILA**
8. člen

(varstvo osebnih podatkov)

1. Upravičenec, ministrstvo in ostali udeleženci v postopkih izvajanja, spremljanja, nadzora in evalvacije aktivnosti programa so zavezani k varovanju osebnih podatkov, do katerih dostopajo v teh postopkih, v skladu z veljavno nacionalno zakonodajo, ki ureja varstvo osebnih podatkov in v skladu z Uredbo (EU) 1016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov – GDPR).
2. V skladu s 7. členom GDPR daje upravičenec privolitev za obdelavo njegovih osebnih podatkov za namen izvajanja te pogodbe. Upravičenec je seznanjen, da bo naročnik njegove osebne podatke obdeloval za čas trajanja pogodbe in jih bo hranil še deset (10) let po izteku pogodbenega razmerja, izključno na ozemlju RS.

1. Upravičenec odgovarja za škodo, ki nastane zaradi razkritja podatkov in informacij tretji osebi.
2. člen

(prepoved cesije in prenosa pogodbe)

1. Upravičenec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved odstopa terjatve s pogodbo).
2. Upravičenec lahko prenese denarno terjatev nekomu tretjemu, če ministrstvo v to privoli pred prenosom. Prenos pogodbe brez soglasja ministrstva nima pravnega učinka. Navedeno ne velja v primerih univerzalnega pravnega nasledstva upravičenca.
3. člen

(insolventnost in postopek prisilnega prenehanja)

1. Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnje povedi upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku petnajstih (15) dni od vročitve pisnega poziva ministrstva povečana za zakonske zamudne obresti od dneva nakazila, na TRR upravičenca do dneva nakazila v dobro proračuna RS.
2. Če pride do blokade upravičenčevih sredstev na njegovih TRR-jih, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku tridesetih (30) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.
3. člen

(protikorupcijska klavzula)

1. V primeru, da se ugotovi, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
2. Ministrstvo bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.
3. člen

(skrbnika pogodbe)

1. Skrbnik pogodbe skrbi za pravilno, pravočasno, zakonito, gospodarno in učinkovito izvedbo projekta.
2. Skrbnik pogodbe in preostali udeleženci v postopkih izvajanja spremljanja, nadzora in evalvacije projekta so po tej pogodbi zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, v skladu z zakonom, ki ureja varstvo osebnih podatkov.
3. Skrbnik pogodbe na strani ministrstva je xxx, s strani upravičenca pa xxx.
4. V primeru menjave skrbnikov pogodbe sklenitev dodatka k pogodbi ni potrebna, ampak zadošča pisno obvestilo drugi pogodbeni stranki. Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku osmih (8) delovnih dni od spremembe.
5. člen

(reševanje sporov)

Morebitne spore v zvezi s to pogodbo bosta pogodbenici reševali sporazumno. V nasprotnem primeru spore rešuje stvarno pristojno sodišče v Ljubljani.

1. **VELJAVNOST POGODBE**
2. člen

(veljavnost pogodbe)

1. Pogodba začne veljati z dnem podpisa obeh pogodbenih strank in predložitvijo podpisanega konzorcijskega sporazuma in velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o sofinanciranju, možen nadzor nad navedeno pogodbo in izrekanje finančnih sankcij.
2. Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.
3. Ta pogodba je sestavljena v treh (3) enakih izvodih, od katerih prejme upravičenec en (1) izvod, dva (2) izvoda pa Ministrstvo za javno upravo.

|  |  |  |  |  |
| --- | --- | --- | --- | --- |
| V \_\_\_\_\_\_, dne |  |  | V Ljubljani, dne |  |
|  |  |  |  |  |
| Štev.: |  |  | Štev.: |  |

|  |  |
| --- | --- |
| XXXX | REPUBLIKA SLOVENIJA  MINISTRSTVO ZA JAVNO UPRAVO |
|  |  |
| XXXX | Sanja Ajanović Hovnik |
|  | ministrica |
|  |  |

Priloga:

* Priloga 1: Kazalniki učinka in rezultata.
* Priloga 2: Konzorcijski sporazum.